stanford-oval/wikipedia huggingface dataset:
Chromebook

| Chromebook |
| --- | --- |

Valmistaja:  Acer, Lenovo, HP, Toshiba, Poin2, Dell, Samsung, Asus
Kehittäjä:  Google
Julkaistu:  2011–
Mukana toimitettu käyttöjärjestelmä:  Chrome OS
Aiheesta muualla
Google Chromebooks
Chromebook on kannettava tietokone tai taulutietokone, joka käyttää Googlen Chrome OS -käyttöjärjestelmää. Laitteet on suunniteltu käytettäväksi ensisijaisesti samalla yhteydessä Internetiin, joten useimmat sovellukset ja tiedot ovat Googlen pilvipalvelussa. Chromebook on esimerkki ”ohuesta kannettavasta”.
Uusimmat (ja tietyt vanhemmatkin)selvennä Chromebookit mahdollistavat Google Play -sisältöpalvelun sovellusten lataamisen ja käyttämisen.
Chromebook-kannettavat ovat olleet suosittuja kouluissa 12. luokalle saakka ja niitä on otettu myös yrityskäyttöön niiden helpon hallittavuuden ansiosta. Chromebookissa ei ole yhtä vaikuttavaa suorituskykyä kuin pelikäyttöön tarkoitetuissa kannettavissa tai kannettavissa työasemissa vaan ne ovat suunnattu käyttöön, jossa usein riittää verkkoselaimen käyttö tai Chrome OS:n laajennuksien asentaminen perinteisten ohjelma-asennuksien sijaan.
Jokainen Chromebook on oikeutettu käyttämään 15 gigatavun pilvitallennustilaa ilmaiseksi.
Historia > Ensimmäiset Chromebookit

Chromebook julkistettiin Google I/O -konferenssissa toukokuussa 2011 ja sen toimitukset alkoivat 15. kesäkuuta 2011. Ensimmäiset Chromebookit myi Samsung ja Acer. Lisäksi työpöytäversio, Chromebox otettiin käyttöön toukokuussa 2012.
Historia > Exynosin 5 dual core -prosessorilliset Chromebookit

Joulukuussa 2013 Samsung lanseerasi Chromebookin erityisesti Intian markkinoille, jossa käytetään Exynosin 5 dual core -prosessoria.
Historia > HP:n ensimmäinen malli

Ensimmäinen HP:n valmistama Chromebook-malli oli helmikuussa 2013 julkaistu Pavilion Chromebook "Butterfly" -kannettava tietokone.
Historia > Toshiba:n ensimmäinen malli

Ensimmäinen Toshiba:n valmistama Chromebook-malli oli helmikuussa 2014 julkaistu CB30 "Leon" -kannettava tietokone.
Historia > Uusimmat mallit > Ensimmäinen taulutietokonemalli

Heinäkuussa 2018 Acer julkaisi Chromebook Tab 10 "Scarlet":in.
Chromebookien valmistajia > Nykyisiä

Acer
Lenovo
HP
Dell
Samsung
Asus
Chromebookien valmistajia > Entisiä

Hewlett-Packard
Aiheesta muualla

Kuvia tai muita tiedostoja aiheesta Chromebook Wikimedia Commonsissa
Luettelo laitteista ja tukitietoja (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Chromebook & en:List_of_Chromebooks
Käännös suomeksi
Chiyoda (1937)

| Chiyoda / 千代田 |
| --- | --- |
 Chiyoda kevyenä lentotukialuksena vuonna 1944.

Aluksen vaiheet
Kölinlasku:  26. marraskuuta 1934
Laskettu vesille:  29. marraskuuta 1936
Palveluskäyttöön:  25. heinäkuuta 1938
Poistui palveluskäytöstä:  upotettu 25. lokakuuta 1944 Leytenlahden taistelussa
Tekniset tiedot
Uppouma:  11 400 t (standardi) 15 500 t (kuormattu)
Pituus:  192,5 m
Leveys:  20,8 m
Syväys:  7,5 m
Koneteho:  56 800 shp
Nopeus:  28,9 solmua (53,5 km/h)
Miehistöä:  800
Aseistus
Aseistus:  emälaiva: 24 × kellukekonetta 4 × 12,7 cm tykkiä 12 × 2,5 cm ilmatorjuntatykkiä lentotukialus: 30 × lentokonetta 8 × 127 mm/40 type 89 -ilmatorjuntatykkiä 30–48 × 2,5 cm ilmatorjuntatykkiä
Chiyoda (jap. 千代田) oli keisarillisen Japanin laivaston Chitose-luokan kevyt lentotukialus toisessa maailmansodassa.
Valmistus

Alus tilattiin vesilentokoneiden emälaivana ja sen köli laskettiin 26. marraskuuta 1934. Alus laskettiin vesille 29. marraskuuta 1936 ja se valmistui 25. heinäkuuta 1938.
Palvelus

Alus siirrettiin Yokosukan laivastontelakalle maaliskuussa 1943 muutettavaksi lentotukialukseksi. Se palasi palvelukseen 21. joulukuuta 1943, jolloin alus liitettiin koillisen puolustusalueen 2. tukikohtaosastoon aluksen lentokoneiden muodostaessa 12. ilma-armeijan 14. lennostoon. Se viipyi kuitenkin Yokosukassa.
Chiyoda osallistui Filippiinienmeren taisteluun, jossa alus vaurioitui. Korjausten jälkeen alus osallistui Leytenlahden taisteluun, jossa alus upotettiin 25. lokakuuta 1944 Cape Engañon taistelussa. Ensin Yhdysvaltain laivaston lentotukialusten USS Franklinin ja USS Lexingtonin pommikoneet vaurioittivat alusta, minkä jälkeen risteilijät USS Santa Fe, USS Mobile, USS Wichita, USS New Orleans ja yhdeksän hävittäjää upottivat aluksen tykkitulella.
Come of Age

| Come of Age The Vaccines |
| --- | --- | --- |

Studioalbumin tiedot
 Äänitetty : 2011–2012
 Julkaistu: 3. syyskuuta 2012
 Tyylilaji: indie rock, garage rock, post-punk revival
 Kesto: 35.39
 Levy-yhtiö: Columbia Records
The Vaccinesin muut julkaisut
| What Did You Expect from The Vaccines? 2011 | Come of Age 2012 | Melody Calling EP 2013 |
Singlet albumilta Come of Age
 ”No Hope” Julkaistu: 6. heinäkuuta 2012  ”Teenage Icon” Julkaistu: 2. syyskuuta 2012  ”I Always Knew” Julkaistu: 18. marraskuuta 2012  ”Bad Mood” Julkaistu: 17. maaliskuuta 2013
Come of Age on indie rock -yhtye The Vaccinesin toinen pitkäsoittoalbumi. Albumi julkaistiin 3. syyskuuta 2012. Albumilta on julkaistu singleinä kappaleet No Hope ja Teenage Icon.
Kappaleet

No Hope – 4.10
I Always Knew – 3.34
Teenage Icon – 3.05
All In Vain – 3.52
Ghost Town – 2.21
Aftershave Ocean – 4.10
Weirdo – 4.49
Bad Mood – 3.06
Change of Heart Pt.2 – 2.18
I Wish I Was A Girl – 2.53
Lonely World – 5.02
Kappaleet > Japanin bonuskappaleet

Blow Your Mind – 2.10
Panic Attack – 2.11
Kappaleet > Deluxe Edition

Runaway – 2.49
Possessive – 3.42
Misbehaviour – 2.58
Kappaleet > Deluxe Edition Live at Brighton Bonus CD

No Hope – 4.07
Wreckin' Bar (Ra Ra Ra) – 1.43
Tiger Blood – 2.28
A Lack of Understanding – 3.08
Wetsuit – 4.24
Teenage Icon – 3.15
Under Your Thumb – 2.27
Post Break Up Sex – 2.55
All in White – 4.42
Wolf Pack – 2.50
Weirdo – 5.01
Blow It Up – 2.40
Bad Mood – 3.21
If You Wanna – 3.27
Family Friend – 8.56
Why Should I Love You? – 3.48
Norgaard – 2.32
Kokoonpano

Justin Young – laulu, kitara
Arni Arnason – basso
Freddie Cowan – kitara
Pete Robertson – rummut
Arvostelut

AllMusic:
Desibeli.net:
The Guardian:
Aiheesta muualla

Come of Age discogs.com -sivustolla
Daniel Kajmakoski

Daniel Kajmakoski 2015
Daniel Kajmakoski (mak. Даниел Кајмакоски, serbokroaatiksi Danijel Kajmakoski, Данијел Кајмакоски; s. 17. lokakuuta 1983 Struga, Jugoslavia) on pohjoismakedonialainen laulaja-lauluntekijä.
Hänen genrejään ovat sekä pop että pop-rock. Kajmakoski tunnetaan todennäköisesti parhaiten siitä, että hän voitti entisen Jugoslavian alueen kattaneen X Factor Adrian ensimmäisen tuotantokauden vuonna 2013.
Marraskuussa 2014 Kajmakoski voitti Skopje Festivalin ja näin ollen hänet valittiin Pohjois-Makedonian (tai tuolloisen Makedonian tasavallan) edustajaksi vuoden 2015 Eurovision laulukilpailuun Wieniin kappaleella Autumn Leaves (suom. Syksyn lehdet). Kappale sijoittui semifinaalissa 15. sijalle eikä päässyt finaaliin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Crystal Cox

| Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Maa:   Yhdysvallat> Naisten yleisurheilu. |
| --- | --- | --- | --- |
|       Hylätty | Ateena 2004 | 4 × 400 m |  |
Crystal Cox (s. 28. maaliskuuta 1979 Norfolk, Virginia) on yhdysvaltalainen pikajuoksija.
Olympialaiset

Cox voitti kultaa 4 × 400 metrin viestissä vuoden 2004 kesäolympialaisissa. Viestin alkuerissä juoksivat Cox, Monique Henderson, Sanya Richards ja Moushaumi Robinson, finaalissa Coxin ja Robinsonin tilalle tulivat Monique Hennagan ja DeeDee Trotter. Vuonna 2004 Cox voitti Amerikan hallikisat 200 metrillä.
Olympialaiset > Dopingrikkomus

29. tammikuuta 2010 Associated Press ja ESPN.com kertoivat, että Cox on myöntänyt käyttäneensä anabolisia steroideja vuosina 2001–2004. Näin ollen hänen kaikki tulokset tältä ajalta mitätöidään. Cox on hyväksynyt neljän vuoden kilpailukiellon, joka kestää tammikuuhun 2014 asti. Yhdysvaltojen naisten 4 × 400 metrin viestijoukkue saattaa menettää Ateenan vuoden 2004 olympiakultansa. Cox menetti mitalinsa 21. heinäkuuta 2012 Kansainvälisen olympiakomitean päätöksellä.
Selviytyjät

Crystal Cox oli yksi yhdysvaltalaisen Selviytyjät-tositelevisiosarjan kilpailijoista Gabonissa vuonna 2008. Hän tuli kilpailussa kuudenneksi.
Aiheesta muualla

Crystal Cox Trackandfield.com-sivustolla (Arkistoitu – Internet Archive)
Clara Kellogg

| Clara Kellogg |
| --- | --- |

Henkilötiedot
Syntynyt: 12. heinäkuuta 1842 Sumter, Etelä-Carolina, Yhdysvallat
Kuollut: 13. toukokuuta 1916 (73 vuotta) Elpstone, Connecticut, Yhdysvallat
Ammatti:  oopperalaulaja
Puoliso:  Carl Strakosch
Muut tiedot
 Nimikirjoitus
Clara Louise Kellogg (1842–1916) oli yhdysvaltalainen oopperalaulaja. Hän syntyi vuonna 1842 Sumterissa. Hänen isänsä oli George Kellogg ja äiti Jane Elizabeth Crosby. Hänen setänsä oli tunnettu lääkäri ja kasvitieteilijä Albert Kellogg.
Melko pian Clara Kelloggin syntymän jälkeen perhe muutti Connecticutiin ja vuonna 1857 he muuttivat New Yorkiin. Clara Kelloggin molemmat vanhemmat olivat musikaalisia, joten musiikki oli läsnä hänen elämässään jo varhaisesta lapsuudesta lähtien. Suoritettuaan perustason koulutuksen Catskillin kaupungissa Ashlandin seminaari- ja musiikki-instituutissa (Ashland Seminary and Musical Institute) aloitti Kellogg lauluopinnot New Yorkissa.
Vuonna 1861 Kellogg teki ensiesiintymisensä esittämällä Gildaa Giuseppe Verdin oopperassa Rigoletto. Yhdysvaltain sisällissodan myötä Kelloggin ensimmäinen isompi kiertue kuitenkin peruuntui. Sittemmin Kellogg on esittänyt Margaretaa Charles Gounod’n oopperassa Faust ja tästä roolista hänet vahvasti muistetaan. Ensimmäisen Euroopan-kiertueensa Kellogg teki vuonna 1867 Lontoossa ja seuraavan vuosikymmenen aikana hän esiintyi paljon eri puolilla Eurooppaa sekä Pohjois-Amerikkaa. Kellogg oli yksi ensimmäisistä yhdysvaltalaisista oopperalaulajista, joka saavutti kansainvälistä mainetta.
Vuonna 1887 Kellogg avioitui Carl Strakoschin kanssa. Heillä ei ollut omia biologisia lapsia, mutta he ottivat adoptiolapsen, ja perhe muutti Elpstoneen Connecticutiin. Avioliiton myötä Kellogg myös lopetti esiintymiskiertueet ja hän esiintyi viimeisen kerran julkisesti vuonna 1890. Sittemmin hän ryhtyi opettamaan nuoria lahjakkaita laulajia ja tarjosi usein myös taloudellista avustusta eteenpäin yrittäville artisteille. Vuonna 1903 Kellogg julkaisi omat muistelmansa nimellä Memoirs of an American Prima Donna. Kellogg kuoli pitkällisen sairauden myötä Elpstonessa keväällä 1916.
Aiheesta muualla

Kuvia tai muita tiedostoja aiheesta Clara Kellogg Wikimedia Commonsissa
Crystal Castles (yhtye)

| Crystal Castles |
| --- | --- |
 Crystal Castles Popped! Music Festivaleilla kesäkuussa 2008.
Tiedot
Toiminnassa:  2006–
Tyylilaji:  witch house, chiptune, house, glitch, electro house, electroclash, industrial rock, digital hardcore, dark ambient, synthwave, electronic rock
Kotipaikka:   Toronto, Ontario, Kanada
Jäsenet:  Ethan Kath, 2006–   Edith Frances, 2014–  
Entiset jäsenet:  Alice Glass, 2006–2014  
Levy-yhtiö:  Lies   Merok   Trouble   Lovepump   Last Gang   Fiction  
Aiheesta muualla
crystalcastles.com
Infobox OKNimi-testi OK: 
Crystal Castles on kanadalainen, vuonna 2006 perustettu, elektronisen musiikin yhtye Torontosta. Yhtyeen perustivat tuottaja/lauluntekijä Ethan Kath ja vokalisti Alice Glass. Yhtye on julkaissut neljä studioalbumia Crystal Castles vuonna 2008, Crystal Castles (II) vuonna 2010 ja (III) vuonna 2012. Uusin albumi julkaistiin elokuussa 2016 nimellä Amnesty (I).
Glass ilmoitti jättävänsä yhtyeen lokakuussa 2014.
2015 yhtyeen vokalistiksi vahvistui Edith ja heinäkuussa 2015 yhtye julkaisi kaksi uutta kappaletta, "Frail" ja "Deicide".
Diskografia > Albumit

Crystal Castles (2008)
Crystal Castles (II) (2010)
(III) (2012)
Amnesty (I) (2016)
Diskografia > EP:t

Alice Practice (2006)
Doe Deer (2010)
Diskografia > Singlet

"Alice Practice" (2006)
"Crimewave" (2006)
"Air War" (2008)
"Courtship Dating" (2008)
"Celestica" (2010)
"Baptism" (2010)
"Not in Love" (mukana Robert Smith) (2010)
"Plague" (2012)
"Wrath of God" (2012)
"Affection" (2012)
"Frail" (2015)
"Deicide" (2015)
"Concrete" (2016)
"Char" (2016)
"Fleece" (2016)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Delaware-luokka

| Delaware-luokka |
| --- | --- |


Tekniset tiedot
Uppouma:  20 707 t (standardi) 22 759 t (max)
Pituus:  158 m (kokonaispituus) 155 m (vesiraja)
Leveys:  26 m
Syväys:  8 m
Nopeus:  21 solmua
Miehistöä:  933
Aseistus
Meritorjunta:  10 × 12"/45 Mark 5 -tykkiä 14 × 5"/50 Mark 6 -tykkiä 2 × 3 naulan tykkiä 4 × 1 naulan tykkiä 2 × 21" torpedoputkea
Delaware-luokka oli Yhdysvaltain laivaston kahden 1900-luvun alussa valmistetun aluksen muodostama dreadnought taistelulaivaluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Delaware | Newport News Shipbuilding | 11. marraskuuta 1907 | 6. helmikuuta 1909 | 4. huhtikuuta 1910 | poistettu palveluksesta 10. marraskuuta 1923 romutettu 1924 |
| USS North Dakota | Fore River Shipyard | 16. joulukuuta 1907 | 10. marraskuuta 1908 | 11. huhtikuuta 1910 | poistettu palveluksesta 22. marraskuuta 1923 romutettu 1931 |
Dacian Cioloș

| Dacian Cioloș |
| --- | --- |

Romanian pääministeri
 2015–2017  
Edeltäjä:  Victor Ponta Sorin Cîmpeanu (vt.)
Seuraaja:  Sorin Grindeanu
EU:n maatalouskomissaari
 2010–2014  
Henkilötiedot
Syntynyt: 27. heinäkuuta 1969 (ikä 55)
Tiedot
Puolue:  Vapaus, Yhtenäisyys ja Solidaarisuus -puolue (2018–)
Muut puolueet:  Euroopan kansanpuolue Renew Europe -ryhmä sitoutumaton
Dacian Julien Cioloș (s. 27. heinäkuuta 1969) on romanialainen agronomi ja poliitikko. Hän toimi Călin Popescu-Tăriceanun hallituksessa maatalousministerinä 2007–2008 ja Barroson II komissiossa maatalouskomissaarina 2010–2014. Cioloș nimitettiin marraskuussa 2015 Romanian pääministeriksi puolueisiin kuulumattomana ehdokkaana Victor Pontan hallituksen jouduttua eromaan. Hän toimi pääministerinä, kunnes joulukuun 2016 vaalien voittaja Sorin Grindeanu nimitettiin uuden hallituksen muodostajaksi.
Cioloș on opiskellut Cluj-Napocan maatalous- ja eläinlääketiedeyliopistolla, Rennesin École nationale supérieure agronomiquessa ja väitellyt Université Montpellier 1:stä vuonna 2006. Hän on työskennellyt vuodesta 2000 Groupe de Bruges -ajatushautomossa, joka analysoi Euroopan unionin yhteistä maatalouspolitiikkaa.
Vuonna 2019 Cioloș valittiin uuden Vapaus, Yhtenäisyys ja Solidaarisuus -puolueen puheenjohtajaksi sen ensimmäisessä puoluekokouksessa.
Cioloș on toiminut Euroopan parlamentin jäsenenä vuodesta 2019 alkaen. Hän oli parlamentin Uudistuva Eurooppa -ryhmän puheenjohtaja vuosina 2019–2021.
Aiheesta muualla

Kuvia tai muita tiedostoja aiheesta Dacian Cioloș Wikimedia Commonsissa
Dacian Cioloș Euroopan parlamentin jäsenet. Euroopan parlamentti.
Denys Šmyhal

| Denys Šmyhal> Денис Шмигаль |
| --- | --- |
 Šmyhal helmikuussa 2023
Ukrainan 18. pääministeri
 4. maaliskuuta 2020 –  
Presidentti:  Volodymyr Zelenskyi
Varapääministeri:  Oleksi Ljubtšenko   Julija Svyrydenko
Edeltäjä:  Oleksi Hontšaruk
Ukrainan aluekehitys-, rakennus- ja asunto- ja kunnallispalveluministeri
 4. helmikuuta 2020 - 4. maaliskuuta 2020  
Pääministeri:  Oleksi Hontšaruk
Edeltäjä:  Alona Babak
Seuraaja:  Oleksi Tšenyšov
Ivano-Frankivskin alueen kuvernööri
 1. elokuuta 2019 - 5. helmikuuta 2020  
Presidentti:  Volodomyr Zelenskyi
Pääministeri:  Volodomyr Hroisman   Oleksi Hontšaruk
Edeltäjä:  Oleh Hontšaruk
Seuraaja:  Vitali Fedoriv
Henkilötiedot
Syntynyt: 15. lokakuuta 1975 (ikä 48) Lviv, Ukrainan SNT, Neuvostoliitto
Kansalaisuus:  ukrainalainen
Puoliso:  Kateryna Šmyhal
Lapset:  2
Tiedot
Puolue:  Puolueeton
Denys Anatolijovytš Šmyhal (ukr. Денис Анатолійович Шмигаль, s. 15. lokakuuta 1975 Lviv) on ukrainalainen poliitikko, joka on toiminut Ukrainan pääministerinä 4. maaliskuuta 2020 alkaen. Ennen pääministerin virkaa Šmyhal toimi Ivano-Frankivskin alueen kuvernöörinä.
Tausta ja yksityiselämä

Šmyhal valmistui vuonna 1997 Lvivin polyteknisestä valtionyliopistosta insinööriekonomistiksi pääaineenaan konetuotantojohtaminen. Vuonna 2003 hän väitteli taloustieteen tohtoriksi. Hän on opiskellut Belgiassa, Kanadassa, Georgiassa ja Suomessa. Äidinkielensä lisäksi Šmyhal puhuu sujuvaa englantia ja puolaa.
Vuosina 1995–2009 hän työskenteli esimiestehtävissä lviviläisessä busseja valmistavassa tehtaassa.
Šmyhal on naimisissa Katerynan Šmyhalin kanssa, joka työskentelee yritystoiminnassa. Parilla on kaksi tytärtä.
Poliittinen ura

Šmyhal työskenteli vuosina 2009–2013 Lvivin alueen valtionhallinnossa. Vuonna 2014 hänet nimitettiin Ukrainan vero- ja tulliministeriön Lvivin alueen osaston varajohtajaksi. Vuosina 2015–2017 hän työskenteli Lvivh’olod-jälleenmyyntiyrityksessä ja vuosina 2017–2019 energiayhtiö Zah’idenerholla.
Presidentti Volodymyr Zelenskyi nimitti Šmyhalin elokuussa 2019 Ivano-Frankivskin alueen kuvernööriksi. Hän toimi virassa siihen saakka, kunnes hänet helmikuussa 2020 nimitettiin Oleksi Hontšarukin hallitukseen varapääministeriksi sekä yhteisö- ja aluekehitysministeriksi.
Šmyhal nimitettiin pääministeriksi 4. maaliskuuta 2020, kun Hontšaruk ilmoitti erostaan. Šmyhalista tuli Ukrainan kolmas pääministeri puolen vuoden sisällä, ja hän oli tuolloin valtakunnan politiikassa vielä melko tuntematon.
Poliittinen ura > Venäjän hyökättyä

Joulukuussa 2022 Šmyhal sanoi, että Ukraina tulee voittamaan sodan. Hänen mukaansa Ukrainan tarkoitus ei ole hyökätä Venäjälle vaan vapauttaa Venäjän valloittamat alueet Krimillä ja Itä-Ukrainassa.
Šmyhalin hallitus on asettanut tavoitteekseen Ukrainan nopeutetun EU-jäsenyyden käsittelyn. Tammikuussa 2023 hän sanoi, että hallituksen tavoite on, että maa on unionin jäsen kahdessa vuodessa.
Kunnianosoituksia

Gediminaksen ritarikunta (Liettua, 2023)
Delaware (Ohio)

| Delaware |
| --- | --- |
 Sijainti Delawaren piirikunnassa
 Delaware
 Koordinaatit: 40°17′56″N, 83°4′19″W 
Valtio:  Yhdysvallat
Osavaltio:  Ohio
Piirikunta:  Delaware
Väkiluku (2014):  noin 38 000
 
 www.delawareohio.net 
Infobox OKVirheellinen NIMI-arvo: 
Delaware on kaupunki Ohiossa, Yhdysvalloissa. Sen pinta-ala noin 49,39 neliökilometriä. Kaupungin asukasluku oli vuonna 2014 noin 38 000.
Aiheesta muualla

Kuvia tai muita tiedostoja aiheesta Delaware (Ohio) Wikimedia Commonsissa
Daniel Kipchirchir Komen

| Mitalit | Mitalit | Mitalit |  |
| --- | --- | --- | --- |
|  Daniel Kipchirchir Komen |  Daniel Kipchirchir Komen |  Daniel Kipchirchir Komen |  |
Maa:   Kenia
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Moskova 2006 | 1 500 m |  |
|  Hopeaa | Valencia 2008 | 1 500 m |  |
Daniel Kipchirchir Komen (s. 27. marraskuuta 1984) on kalenjin-heimoon kuuluva kenialainen maileri.
Helsingin MM-kisoissa 2005 Komen oli yksi 1 500 metrin juoksun suosikeista, mutta hän putosi yllättäen jo alkuerissä. Moskovan MM-hallikisoissa 2006 hän oli hopealla. Vuonna 2007 Komen putosi Osakan MM-kisoissa välierissä mutta voitti juoksun IAAF:n yleisurheilufinaalissa. Valencian MM-hallikisoissa 2008 hän saavutti hopeaa. Daegun MM-kisoissa 2011 hän karsiutui välierissä.
Komenin 1 500 metrin ennätys ulkoradoilla on 3.29,02, jonka hän juoksi Roomassa 14. heinäkuuta 2006.
Daniel Kipchirchir Komenia ei pidä sekoittaa yleisesti nimellä Daniel Komen tunnettavaan Daniel Kipngetich Komeniin, joka myös on kalenjin-heimoon kuuluva kenialainen huippujuoksija.
Daniel Keyes

Daniel F. Keyes (9. elokuuta 1927 New York – 15. kesäkuuta 2014) oli yhdysvaltalainen tieteiskirjailija, joka tunnetaan parhaiten teoksestaan Kukkia Algernonille.
Kukkia Algernonille julkaistiin novellina vuonna 1959. Se voitti Hugo-palkinnon vuonna 1960, ja kirjailija teki novellistaan myöhemmin romaanin, joka sai Nebula-palkinnon 1966.
Romaanin pohjalta on tehty televisioelokuva ja myöhemmin elokuva Charly, jonka on ohjannut Ralph Nelson.
Keyes oli vuodesta 2000 emeritusprofessori Ohion yliopistossa.
Dacrycarpus dacrydioides

| Dacrycarpus dacrydioides |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Paljassiemeniset Pinophyta
Lahko::  Cupressales
Heimo::  Podokarpuskasvit Podocarpaceae
Suku::  Dacrycarpus
Laji::  dacrydioides
Kaksiosainen nimi
 Dacrycarpus dacrydioides  (A.Rich.) de Laub., 1969 

Katso myös
   Dacrycarpus dacrydioides Wikispeciesissä   Dacrycarpus dacrydioides Commonsissa 
Infobox OKNimi-testi OKIUCN-testi OK: 
Dacrycarpus dacrydioides on podokarpuskasvien heimon (Podocarpaceae) Dacrycarpus-sukuun kuuluva havupuulaji. Kotoperäisenä Uudessa-Seelannissa kasvava puu voi tulla 50 metriä korkeaksi. Se on siten yksi Uuden-Seelannin suurikasvuisimpia puita. Sen mehevät marjamaiset kävyt ovat syötäviä. Lajista on maorin kielessä käytetty nimeä kahikatea.
Kuvaus

Kahikatea on suuri ainavihanta havupuu kasvaen noin 50 metrin korkeuteen. Puu on nuorena yleensä kartiomainen, vanhemmiten latvus on pyöreämpi ja runko on usein oksaton yli kymmenen metrin matkalta puun alaosasta. Harmaa kaarna on epätasaista ja hilseilevää. Versot ovat nuokkuvia. Lehtiä on useaa eri tyyppiä, nuorilla, alle 2-metrisillä puilla on yleensä neulasmaiset, 3–7 millimetriä pitkät, vaakasuuntaisesti tasoon kääntyneet lehdet, vanhemmilla puilla pienempiä, 1–2 millimetriä pitkiä suomumaisia lehtiä. Lisäksi näistä tyypeistä on välimuotoja. Samalla yksilöllä saattaa olla useaa lehtityyppiä, jopa samassa oksassa.
Laji on kaksikotinen. Hedeyksilöiden hedekävyt ovat versojen päädyissä, ja noin senttimetrin pituisia. Emiyksilöillä kävyt kehittyvät meheviksi ja muistuttavat koppisiemenisten marjoja. Punaiset, pehmeät kävyt ovat syötäviä.
Runko.
Kasvuversoja.
Hedekäpyjä.
Kävyissä on kirkasvärinen mehevä pohjus.
Levinneisyys ja elinympäristö

Laji esiintyy kotoperäisenä Uudessa-Seelannissa laajoilla alueilla merenpinnantasosta 600 metrin korkeuteen. Se viihtyy erityisesti tulvatasangoilla, jokien läheisyydessä sekä soiden reuna-alueilla.
Useat kotoperäiset lintulajit, kuten uudenseelanninkyyhky (Hemiphaga novaeseelandiae), tui (Prosthemadera novaeseelandiae) ja makomako (Anthornis melanura) syövät puun marjamaisia käpyjä ja levittävät siten sen siemeniä.
Diokéli

| Diokéli |
| --- | --- |
 Diokéli
 Koordinaatit: 13°18′27″N, 10°33′13″W 
Valtio:  Mali
Alue:  Kayesin alue
Piiri:  Bafoulabén piiri
Hallinto:  
 – Hallinnon tyyppi:  maalaiskunta
Väkiluku (2009):  13 100
Infobox OKVirheellinen NIMI-arvo: 
Diokéli on maalaiskunta ja sen keskuskylä Kayesin alueen Bafoulabén piirissä Malissa. Se sijaitsee Manantaliin johtavan maantien varrella 76 kilometriä Bafoulabésta kaakkoon. Kunnassa on 13 100 ja keskuskylässä 1 000 asukasta (vuonna 2009).
Diokélin kunta rajoittuu koillisessa Bafoulabén piirin Oualian, kaakossa Bamafélén, lounaassa Koundianin ja luoteessa Mahinan kuntiin. Se on pinnanmuodostukseltaan etupäässä tasankoa. Kunnan läpi virtaa Bafingjoki. Seutu kuuluu Sudanin vyöhykkeeseen.
Kuntaan kuuluu 18 kylää. Niistä suurin on 4 900 asukkaan Diakaba. Asukkaat ovat etupäässä mandinkoja. Lisäksi on bozoja ja fulbeja. Vallitseva uskonto on islam, mutta kunnassa on myös kristittyjä ja animisteja.
Paikallisia elinkeinoja ovat maanviljely, karjanhoito, keräily, kalastus, kaupankäynti ja käsityöammatit. Tärkeimmät viljelykasvit ovat durra, hirssi, riisi, fonio, maissi, bataatti, pavut ja vihannekset. Myytäväksi kasvatetaan maapähkinää ja puuvillaa. Kotieläimiä ovat naudat, lampaat, vuohet ja siipikarja. Diokélissa, Sollossa ja 
Bérétécoundassa pidetään viikoittaiset markkinat.